Greek Legal Document

Category: 179

Content:
10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 77 της 22/30 Ιαν. 1974 (ΦΕΚ Α΄ 28) (Διορθ. Ημαρτ. εν ΦΕΚ Α΄ 312 της 25 Οκτ.  1974). Περί τροποποιήσεως περιεχομένου έδρας του Ε.Μ. Πολυτεχνείου. Έχοντες υπ’ όψει: 1.Τας διατάξεις : α)του άρθρ. 12 (παρ. 4) του Α.Ν. 1477/1938, β)των άρθρ. 7 και 9 του Ν.Δ. 175/1973 «περί Υπουργικού Συμβουλίου και Υπουργείων». 2.Την υπ’ αριθ. 20112/19.11.1973 απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ» (ΦΕΚ 1358/1973 τεύχ. Β΄). 3.Την πρότασιν του Συλλόγου των τακτικών καθηγητών του Ε.Μ.Π. (συνεδρία 21.1.1972). 4.Την υπ’ αριθ. 545/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον μόνον.-Το περιεχόμενον της δια του υπ’ αριθ. 302/1973 Β.Δ/τος «περί μετονομασίας της τακτικής έδρας της Παραγωγής, Μεταφοράς και Διανομής Ηλεκτρικής Ενεργείας εις έδραν Συστημάτων Ηλεκτρικής Ενεργείας» (ανωτ. αριθ. 8) τροποποιούμενον ορίζεται ως ακολούθως: 1.Συγκρότησις και μελέτη δικτύων διανομής, Συστήματα διανομής. 2.Χαρακτηριστικά γραμμών μεταφοράς εναλλασσομένου ρεύματος. Αυτεπαγωγή, χωρητικότης, αντίστασις. Επιδερμικών φαινόμενον, φαινόμενον γειτνιάσεως. Σχέσις τάσεων εντάσεων. Ισοδύναμον κύκλωμα. Γενικευμέναι σταθεραί. Κυκλικά διαγράμματα. Ισχύς μεταφερομένη δια γραμμής μεταφοράς. Κατασκευή γραμμών μεταφοράς. Γραμμαί μεταφοράς συνεχούς ρεύματος. 3.Συνιστώντα μέρη συστήματος ηλεκτρικής ενεργείας και παράστασις αυτού. Ανά μονάδα σύστημα μεγεθών. Εξισώσεις δικτύων και επίλυσις αυτών. Έλεγχος τάσεως και αέργου ισχύος. Μελέται ροής ενεργού και αέργου ισχύος. Ανάλυσις συμμετρικών και μη συμμετρικών σφαλμάτων. Ευστάθεια μονίμου καταστάσεως. Δυναμική ευστάθεια, θερμικά όρια συνιστώντων μερών συστήματος. Προστασία. (Μετά την σελ. 310,02) Σελ. 310,03 Καθηγητικές έδρες Εθνικού Μετσόβιου Πολυτεχνείου 31.Γ.β.8-10 59 4.Πρωτογενείς πηγαί ενεργείας. Μέθοδοι παραγωγής ηλεκτρικής Ενεργείας. Σταθμοί παραγωγής: Θερμοηλεκτρικοί, υδροηλεκτρικοί, πυρηνοηλεκτρικοί, αντλητικοί. 5.Έλεγχος ισχύος και συχνότητος. Παράλληλος λειτουργία γεννητριών. Ρυθμισταί φορτίου και κατανομή φορτίου μεταξύ γεννητριών. Χαρακτηριστική ισχύος συχνότητος διασυνδεδεμένου συστήματος. Αυτόματος έλεγχος φορτίου και συχνότητος. 6.Έρευνα ηλεκτρικών φορτίων. Ανάλυσις ηλεκτρικών φορτίων και χρονική εξέλιξις αυτών. Κύλυψις ηλεκτρικών φορτίων. Χαρακτηριστικαί καμπύλαι κόστους παραγομένης ενεργείας σταθμών παραγωγής. Επιλογή σταθμών παραγωγής προς κάλυψιν φορτίων. Κόστος και τιμολόγησις ηλεκτρικής ενεργείας διασυνδεδεμένου συστήματος. Απώλειαι ενεργείας εις διασυνδεδεμένον σύστημα. Βελτίστη οικονομική κατανομή φορτίου εις τους σταθμούς παραγωγής διασυνδεδεμένου συστήματος. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος.